《送盛克明辟掾浙省移家吴兴》
元代·成廷圭

十年三送沧江别，此日分携又不同。辟掾远趋青锁闼，移家喜不水晶宫。

勿论后会知何地，且念离群独老翁。幕府郎君应问讯，为言憔悴坐诗穷。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。